
Elevii  Școlii Gimnaziale ,,Ioan Slavici,, Oradea s-au aflat alături de cadre didactice și părinți, în sărbătoare, marcând o nouă ediție a zilelor școlii în săptămâna 16-20 ianuarie 2023 deoarece pe 18 ianuarie 2023 se împlinesc 175 de ani de la nașterea scriitorului Ioan Slavici, patronul spiritual al școlii.
Pe lângă multitudinea și diversitatea activităților desfășurate în incinta unității de învățământ, a avut loc   debutul  Proiectul Județean intitulat „Povestea patronului spiritual al școlii mele,, lansat de școală având ca și parteneri școli din județul Bihor și continuarea   Proiectului Local ,,Preșcolarul de zi, școlarul de mâine,, inițiat de școală în colaborare cu Grădinița cu program prelungit nr.51, structură a GPP nr.25.
Activitățile cultural-artistice au avut rolul de a marca importanța patronului spiritual, importanța educației în cadrul comunității , dar mai ales, colaborarea esențială dintre cadrele didactice și elevi, care și-au asumat cu responsabilitate rolul de mesageri ai imaginii instituției noastre.
		Activitățile au constat în  prezentări  în power–point privind viața și activitatea lui Ioan Slavici, organizarea de   ateliere de lucru, în care elevii au realizat  desene, colaje inspirate de opera scriitorului, pliante, panouri, ecusoane.
		 În cadrul unor mini-cercuri de lectură  s-au  citit  povești  din opera scriitorului, s-a  vizionat  filmului „Mara” și ,,Moara cu noroc,, inspirat de opera scriitorului, s-a prezentat  viața scriitorului în limba engleză: „Let’s present our writer ”.
Pe  holurile  școlii elevii  au  realizat  expoziții de carte, de desene tematice și o mică expoziție de machete  reprezentând  în viziunea lor,  casa copilăriei de la Șiria a scriitorului. 
Vocile cristaline ale membrilor  corului școlii  ”Steluțele vesele,,  au răsunat pe holurile școlii interpretând  cântece din repertoriu lor dar și cântece pe versuri eminesciene, neuitând de prietenul scriitorului, Mihai Eminescu. 
Elevii talentați în arta desenului ne-au încântat realizând portretul lui Slavici și o expoziție de figurine de ipsos pictate.
	În cadrul activităților am avut invitați foști elevi, absolvenți ai școlii cu o carieră actuală într-un anumit domeniu, pentru a putea fi un exemplu pentru elevii noștri. Aceștia  au demonstrat că școala este un loc al formării profesionale și umane, ceea ce face ca anii din gimnaziu  să fie perioada pe care și-o amintesc cu drag și cu recunoștință.
	Din pleada de activități nu puteau lipsi cele sportive foarte îndrăgite de elevi prin care pot deveni mai curajoși, mai competitivi : jocuri, ștafete, concursuri, parcursuri aplicative, toate răsplătite cu diplome. 
	Pentru buna desfășurare a tuturor momentelor, cadrele didactice și-au adus aportul considerabil. Programul a fost  pregătit cu multă dedicație și minuțiozitate presupunând implicarea tuturor la ceas aniversar. 
	Încununarea tuturor activităților va fi apariția unui număr aniversar al Revistei școlii ORIZONTURI. 

	Sperăm ca prin aceste activități desfășurate să le fi insuflat elevilor dragostea pentru lectură, respectul pentru valorile naționale și mândria pentru propria școală.
